**Obec Lednické Rovne, Námestie slobody 32, 020 61 Lednické Rovne**

Č.j.: ŽPaV 566/2019/TA1-10/Ing.Ko Lednické Rovne, dňa 13. 3. 2019

 **Oznam pre verejnosť**

**Oznámenie o začatí obstarávania Územného plánu obce Lednické Rovne**

**Obec Lednické Rovne**  ako orgán územného plánovania a obstarávateľ ÚPN obce, na základe § 19b zákona č. 50/76 Zb., v znení neskorších predpisov a prislúchajúcich ustanovení, oznamuje **občanom a širokej verejnosti, fyzickým a právnickým osobám,** že zahajuje prípravné práce pre spracovanie novej územnoplánovacej dokumentácie obce:

**Územný plán obce (ÚPN – O) Lednické Rovne**

Dôvody obstarania nového územného plánu obce sú nasledovné:

* Zmenené územno – technické, hospodárske a sociálne predpoklady, na základe ktorých bola navrhnutá koncepcia predchádzajúceho územného plánu sídelného útvaru , v znení zmien a doplnkov pre obec Lednické Rovne , vo väzbe na zmenené legislatívne podmienky, za ktorých bol tento ÚPN SÚ obce schválený
* Zabezpečenie optimálnych zásad vecnej a časovej koordinácie stavebno – technických, priestorových a územných aktivít v obci a priľahlej krajine
* Zosúladenie rozvojových aktivít obce s Územným plánom Veľkého územného celku Trenčianskeho samosprávneho kraja v znení ZaD č. 3 ÚPN VÚC TSK

**Cieľom obstarania ÚPN – O Lednické Rovne**  je získanie územnoplánovacieho dokumentu, ktorý **komplexne rieši územný rozvoj celej obce** a bude po schválení záväzným dokumentom pre obec, obyvateľov obce a ostatných účastníkov procesu povoľovania a realizácie plánovaných zámerov územného rozvoja obce. ÚPN – O bude riešiť funkčné využitie územia obce, stanoví limity a regulatívy pre jej rozvoj, stanoví plochy pre verejnoprospešné stavby, na vykonanie asanácie a pre chránené časti krajiny. Zároveň bude ÚPN – O Lednické Rovne osobitne prihliadať na špecifické väzby obce, vyplývajúce z blízkosti krajského mesta, chránených prírodných území, ako aj častí obce, osobitných pre svoje historické danosti. Riešeným území ÚPN – O Lednické Rovne je celé administratívne a katastrálne územie obce.

Týmto **obec Lednické Rovne vyzýva širokú verejnosť, fyzické a právnické osoby,** ktoré sa podieľajú na využívaní riešeného územia a ktorých činnosť sa ho akýmkoľvek spôsobom týka, aby v zmysle § 19b, ods. 2 zákona č. 50/76 Zb., v znení neskorších predpisov, **o svojich zámeroch,  námetoch na riešenie , štúdiách prislúchajúcich záujmových území obce, resp. o všetkých skutočnostiach, ktoré môžu ovplyvniť priestorové a funkčné využitie územia v novom územnom pláne obce, informovali obec písomnou formou do 90 dní odo dňa zverejnenia na úradnej tabuli obce.**

S pozdravom

 Mgr. Marian **H o r e č n ý**

 starosta obce Lednické Rovne

 Ing. arch. Adriana **M l y n č e k o v á**, PhD.

 Osoba odborne spôsobilá na obstarávanie ÚPP a ÚPD v zmysle § 2a

Vyvesené dňa: **15.3.2019**

Zvesené dňa: ...........................................